เทศบัญญัติเทศบาลตำบลมุกเทศบัญญัติเทศบาลตำบลมุกเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลมุกอำเภอเมืองมุกดาหาร จังหวัดมุกดาหารพ.ศ. ๒๕๕๖ โดยที่เป็นการสมควรตราเทศบัญญัติเทศบาลตำบลมุกว่าด้วยกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลมุกอาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลมุกโดยความเห็นชอบของสภาเทศบาลตำบลมุกและผู้ว่าราชการจังหวัดมุกดาหาร จึงตราเทศบัญญัติขึ้นไว้ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลมุก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในเขตเทศบาลตำบลมุกอำเภอเมืองมุกดาหาร จังหวัดมุกดาหาร พ.ศ. ๒๕๕๖ข้อ ๒[๑] เทศบัญญัติเทศบาลตำบลมุกนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองมุกดาหารที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้(๑) ด้านเหนือ จดห้วยมุก ฝั่งใต้ด้านตะวันออก จดถนนสาย ค ๓ ฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดเส้นขนานระยะ ๑,๐๐๐ เมตร กับศูนย์กลางถนนสาย ค ๓ ฟากตะวันตก(๒) ด้านเหนือ จดห้วยมุก ฝั่งใต้ด้านตะวันออก จดห้วยมุก ฝั่งตะวันตกด้านใต้ จดแนวเขตเทศบาลตำบลมุกด้านใต้ โรงเรียนนวมินทราชูทิศอีสาน วิทยาลัยการอาชีพนวมินทราชินีมุกดาหารและโรงเรียนโสตศึกษาจังหวัดมุกดาหารด้านตะวันตก จดถนนสาย ค ๓ ฟากตะวันออกและโรงเรียนบ้านด่านคำ(๓) ด้านเหนือ จดแนวเขตเทศบาลตำบลมุกด้านเหนือด้านตะวันออก จดแนวเขตเทศบาลตำบลมุก ด้านตะวันออกด้านใต้ จดห้วยมุกฝั่งเหนือด้านตะวันตก จดห้วยมุก ฝั่งตะวันออก(๔) ด้านเหนือ จดถนนสาธารณะไม่ปรากฏชื่อฟากใต้ ถนนสาย ค ๓ ฟากตะวันตก โรงเรียนนวมินทราชูทิศอีสานวิทยาลัยการอาชีพนวมินทราชินีมุกดาหาร และโรงเรียนโสตศึกษาจังหวัดมุกดาหารด้านตะวันออก จดแนวเขตเทศบาลตำบลมุก ด้านตะวันออกด้านใต้ จดทางหลวงแผ่นดินหมายเลข๒๐๔๒ ฟากเหนือด้านตะวันตก จดเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข ๒๑๒ (ตอนเลี่ยงเมือง)(๕) ด้านเหนือ จดทางหลวงแผ่นดินหมายเลข๒๐๔๒ ฟากใต้ด้านตะวันออก จดแนวเขตเทศบาลตำบลมุก ด้านตะวันออกด้านใต้ จดแนวเขตเทศบาลตำบลมุกด้านใต้ด้านตะวันตก จดเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข ๒๑๒ (ตอนเลี่ยงเมือง)ทั้งนี้ ตามแผนที่ท้ายเทศบัญญัตินี้ข้อ ๔ ภายในเขตควบคุมอาคารห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) อาคารอยู่อาศัยหรือประกอบพาณิชยกรรมประเภทอาคารสูงและอาคารขนาดใหญ่(๕) อาคารอยู่อาศัยหรือประกอบพาณิชยกรรมประเภทห้องแถว ตึกแถวหรือบ้านแถว(๖) อาคารอยู่อาศัยหรือประกอบพาณิชยกรรมประเภทห้องชุด หรืออาคารชุดข้อ ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ ก่อนวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยการนั้น ก่อนวันที่เทศบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลมุกรักษาการตามเทศบัญญัตินี้และให้มีอำนาจออกประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๙ สิงหาคม พ.ศ. ๒๕๕๖ทิพย์ ศรีวิชานายกเทศมนตรีตำบลมุก[เอกสารแนบท้าย]๑. บัญชีท้ายเทศบัญญัติเทศบาลตำบลมุก เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลมุกอำเภอเมืองมุกดาหาร จังหวัดมุกดาหาร พ.ศ. ๒๕๕๖๒. แผนที่ท้ายเทศบัญญัติเทศบาลตำบลมุก เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลมุก อำเภอเมืองมุกดาหารจังหวัดมุกดาหาร พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๓ กันยายน ๒๕๕๖อุษมล/ผู้ตรวจ๑๐ กันยายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๘ ง/หน้า ๖๒/๒๙ สิงหาคม ๒๕๕๖